26.01.2021

**Владимир Уйба: «Кадръяс серти юалӧмсӧ колӧ решитны быд боксянь»**

Коми Республикаса Юралысь Владимир Уйба пырӧдчис Изьва районса коми войтырлӧн конференцияӧ. Сійӧ вӧлі тӧвшӧр тӧлысь 26 лунӧ видеосвязь пыр. Сёрнитантор – «Изьва» муниципальнӧй районса экономика да социальнӧй юкӧнъяслы кадръяс дасьтӧм, школьникъяслы асьнысӧ уджсикасын аддзыны отсалӧм».

«Кадръясыс оз тырмыны оз сӧмын Изьва районын, но и республикаса уна мукӧд муниципалитетын. Тайӧ юалӧмсӧ колӧ решитны быд боксянь. Колӧ бурмӧдны сиктын олӧм, лӧсьӧдны бур условиеяс, медым уджавны да коллявны прӧст кад, тайӧ тшӧтш тӧдчана, торйӧн нин том йӧзлы. Тайӧ нырвизьясыс талун медтӧдчанаӧсь республикаса Веськӧдлан котырлӧн уджын», - юӧртіс В. Уйба.

Заседаниеӧ пырӧдчысьяс тӧдчӧдісны, мый колӧ вынсьӧдны том йӧзкӧд профориентация удж, медым уджсикасӧ велӧдчӧм бӧрын выпускникъяс бӧр локтісны ас районӧ. Коми Республикаса экономика сӧвмӧдан да промышленносьт министерстволӧн прогноз серти, 2027 воӧдз быд во Изьва районса организацияясӧ ковмас 16-40 мортӧн. Та дырйи районын быд во 9 да 11 классъяс помалӧны 250 гӧгӧр морт.

Сідзжӧ пасйӧма, мый йӧзлы колӧ висьтавлыны отсалан мераяс йылысь. Шуам, ӧтчыдысь компенсация мынтӧмӧн медицина уджалысьясӧс ышӧдӧм вылӧ мераяс йылысь. Ставнас «Земскӧй доктор/земскӧй фельдшер» уджтас серти Изьва районын мынтӧмсӧ босьтіс 21 медицина уджалысь. Сы лыдын кыкӧн 2020 воӧ – врач-стоматолог да Діюр грездса ФАП-ӧн веськӧдлысь – федьдшер.

Кадръясӧс видз-му овмӧсӧ кыскӧм могысь эм канму отсӧг: специалистъяслы 500 сюрс шайт мындаын да уджалысь кадръяслы 300 сюрс шайт мындаын субсидия. Сетӧны оланін стрӧитӧм (ньӧбӧм) вылӧ социальнӧй мынтӧмъяс, том фермеръяслы отсалӧны грантӧн.

Конференция дырйи кывзісны «Коми войтыр» дінмукостса ӧтйӧза ӧтмунӧмлысь тшӧктӧмъяс олӧмӧ пӧртӧм йылысь Изьва районса юрнуӧдысьяслысь отчёт, а сідзжӧ делегатъяслысь сёрни. Участникъяс видлалісны муниципалитет да республика социальнӧя да экономика боксянь сӧвмӧдан юалӧмъяс.

Делегатъяслысь да участникъяслысь вӧзйӧмъяссӧ тӧд вылӧ босьтӧмӧн заседание бӧрын примитӧма резолюция. Сійӧс ыстасны республикаса олӧмӧ пӧртысь да оланпас пыртысь органъясӧ, муниципалитетса администрацияӧ, медым уджавны примитӧм помшуӧмъяс серти да збыльмӧдны найӧс.

26.01.2021

# Владимир Уйба: «Решение кадрового вопроса требует очень серьёзного комплексного подхода»

Глава Республики Коми Владимир Уйба принял участие в Ижемской районной конференции коми народа. Она состоялась 26 января по видеосвязи. Тема - «Подготовка кадров для отраслей экономики и социальной сферы муниципального района «Ижемский», организация профессионального самоопределения школьников».

«Дефицит кадров в целом ряде отраслей остро ощущается не только в Ижемском районе, но и во многих других муниципалитетах республики. Решение этого вопроса требует очень серьёзного комплексного подхода. Огромное значение здесь имеет повышение качества жизни на селе, формирование достойных условий для работы и для проведения досуга, что также немаловажно, особенно для молодёжи. Это направления, которые сегодня являются приоритетными в работе Правительства республики», - заявил В. Уйба.

Участники заседания обратили внимание на то, что необходимо усилить профориентационную работу с молодёжью, чтобы, получив профессию, выпускники возвращались в родной район. Согласно прогнозу Министерства экономического развития и промышленности Республики Коми, кадровая потребность организаций в Ижемском районе составляет от 16 до 40 человек ежегодно на период до 2027 года. При этом численность выпускников 9 и 11 классов в районе составляет порядка 250 человек ежегодно.

Также было отмечено, что необходимо рассказывать людям о действующих мерах поддержки. Например, о мерах, направленных на привлечение медицинских работников через предоставление единовременных компенсационных выплат. Всего за время действия программы «Земский доктор/земский фельдшер» в Ижемском районе выплатами воспользовался 21 медицинский работник. В том числе двое в 2020 году – врач-стоматолог и заведующий ФАП – фельдшер деревни Диюр.

Для привлечения кадров в сельское хозяйство действует господдержка в виде предоставления субсидии в размере 500 тысяч рублей для специалистов и 300 тысяч рублей для рабочих кадров. Предоставляются социальные выплаты на строительство (приобретение) жилья, оказывается грантовая поддержка для начинающих фермеров.

В ходе конференции был заслушан отчёт руководства Ижемского района об исполнении наказов межрегионального общественного движения «Коми войтыр», а также выступления делегатов. Участники рассмотрели вопросы социально-экономического развития муниципалитета и республики.

По итогам заседания с учётом предложений делегатов и участников конференции принята резолюция. Она будет направлена в адрес органов исполнительной и законодательной власти республики, администрации муниципалитета для проработки принятых решений и их дальнейшего исполнения.

Габова 2313